Qawlan oo arrintan ka sii hadlaya ayaa warkan uu Geeska Afrika ka soo xigtay Al-Carabiya waxa uu yidhi, “Dadka xilliga Ramadaanka isla marka ay afurka dhameeyaan durbadaba shita sigaarku waxa ay halis u yihiin xanuun gariir ku keena jidhkooda, weliba si gaar ah gar-gariir ku dhaca lugaha iyo cagaha hoose, sidoo kale waxa ay isku arkaan madax xanuun daran iyo dawakhaad” Khabiirka oo arrintani sida ay ku dhacayso cilmi ahaan sii sharraxaya, ayaa intaas ku sii daray, “Marka qofku uu cabbo sigaarka oo soonka aawadii uu muddo dheer ka af xidhnaa, waxa uu jidhku isla markaba gala difaac, waxa aana mar keliya wada hawlgala dhammaan qaybaha kala duwan ee difaaca jidhka”
